钦定古今图书集成/明伦汇编/闺媛典/第068卷 > 赵九皋妻李氏〈徐氏附〉
## 钦定古今图书集成/明伦汇编/闺媛典/第068卷 > 赵九皋妻李氏〈徐氏附〉

按《开封府志》：“李氏，诸生赵九皋妻。九皋得脾胃病，六
日不食，李氏亦六日不食，潜以红绢作己衣。及皋没，
殓毕，即入室，理发整容，著前衣，拜辞翁姑，自缢而死。
万历十六年十一月十三日也。前六月，九皋从弟从
朴病亡，妻徐氏痛哭呕血。越二日，密携绢带潜至夫
柩前自缢。母觉而救之，时已三日不食。至次日绐母”，
姑曰：“吾不死矣，愿侍姑终身。”因少饮米汁，皆信以为
然，忽潜诣柩前缢死。及是同树坊表焉。